Diari Oficial de la Generalitat Valenciana


Sumari del DOGV 8974, del 14-12-2020 (2020/10959)

RESOLUCIÓ de 7 de desembre de 2020, de la Vicepresidència i Conselleria d'Igualtat i Polítiques Inclusives, per la qual es concedeixen quatre beques del programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8974

Data del DOGV
:   14-12-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/10713


Data del document
:   07-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 7 de desembre de 2020, de la Vicepresidència i Conselleria d'Igualtat i Polítiques Inclusives, per la qual es concedeixen quatre beques del programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema. [2020/10239]  
Mitjançant la Resolució de 8 de setembre de 2020, de la Vicepresidència i Conselleria d'igualtat i Polítiques Inclusives, es van convocar quatre beques per a la realització de pràctiques professionals en la Secretaria Autonòmica de Planificació i Organització del Sistema (DOGV 8904, 14.09.2020).  
Consta acreditat que hi ha consignació pressupostària suficient, en la línia S1110000, aplicació pressupostària 27.90.55.6821.890.00.4 del capítol IV dels pressupostos de la Generalitat per a l'exercici 2020, per a atendre les obligacions derivades de la present resolució.  
Per al procés d'avaluació i selecció de les persones aspirants, es va constituir una comissió avaluadora, segons el que estableix l'article 9 de l'Ordre 6/2019, de 6 d'agost, de la Vicepresidència i Conselleria d'Igualtat i Polítiques Inclusives, per la qual s'aproven les bases que regulen les beques del programa de planificació de serveis socials per a la realització de pràctiques professionals en la Secretaria Autonòmica de Planificació i Organització del Sistema.  
La comissió avaluadora s'ha reunit els dies 20 d'octubre i 11, 12, 13 i 30 de novembre i han procedit a l'estudi de totes les sol·licituds presentades, segons el barem establit, i es realitza, així mateix, la corresponent proposta, d'acord amb els termes de les actes esteses.  
  
Una vegada conclòs aquest procés, transcorregut el termini d'al·legacions i valorades aquestes per la comissió avaluadora, d'acord amb el que es disposa en l'article 9 del Decret 132/2009, de 4 de setembre, del Consell, pel qual es regula la concessió de beques, i de conformitat amb el que s'estableix en el punt huité de la convocatòria, resolc:  
  
Primer  
Concedir les quatre beques convocades per a la realització de pràctiques professionals en la Secretaria Autonòmica de Planificació i Organització del Sistema, a càrrec de l'aplicació pressupostària 41.13.03.6781.486.32.8, línia de subvenció S1110000 dels pressupostos de la Generalitat per a l'exercici 2020 i el seu equivalent per a 2021, a les persones sol·licitants que han obtingut les majors puntuacions, i que s'esmenten en l'annex I de la present resolució.  
  
Segon  
Constituir una borsa de reserva per especialitat, prioritzada per ordre de puntuació per a cobrir les vacants que puguen produir-se en les beques adjudicades, amb les persones candidates admeses que no han resultat adjudicatàries i que s'esmenten en l'annex II de la present resolució.  
En el cas que es produïsquen vacants durant el període de gaudi de les beques, a causa de renúncies, abandons, incompliment d'obligacions o qualsevol altra incidència, es podrà concedir una nova beca, per la resta del període màxim de gaudi d'aquesta, entre les persones integrants de la borsa corresponent recollida en l'annex II de la present resolució.  
  
Tercer  
Desestimar les sol·licituds pels motius que s'indiquen en l'annex III de la present resolució.  
  
Quart  
La dotació econòmica de cadascuna de les beques serà de mil seixanta-set euros amb quinze cèntims (1.067,15 ?) bruts mensuals, sense perjudici de ser incrementada aplicant el mateix increment global que el que estableix per a la despesa del sector públic valencià la llei de pressupostos de cada any. Sobre aquest import s'haurà de fer la retenció corresponent a compte de l'Impost de la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i de les altres disposicions i normativa d'aplicació.  
  
Cinqué  
Les persones que han resultat beneficiàries de la beca s'incorporaran a la seu de la Direcció General de Gestió i Organització del Sistema el 7 de desembre de 2020. La no-incorporació en la data indicada, per causa no justificada, s'entendrà com a renúncia a la beca.  
El període de duració de la beca serà des del 7 de desembre de 2020 fins al 31 de març del 2021, i es podrà prorrogar sense necessitat d'una nova convocatòria per un període màxim de dotze mesos addicionals, sempre que hi haja disponibilitat pressupostària corresponent en els següents pressupostos anuals de la Generalitat i el desenvolupament de l'activitat que s'estiga efectuant així ho requerisca o aconselle.  
  
Sisé  
La publicació d'aquesta resolució tindrà els efectes de notificació a les persones interessades, d'acord amb el que es disposa en l'article 40 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la pàgina web de la Vicepresidència i Conselleria d'Igualtat i Polítiques Inclusives.  
  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que l'ha dictada, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant el jutjat contenciós administratiu de València, en el termini de dos mesos a comptar des de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 7 de desembre de 2020.- La vicepresidenta del Consell i consellera d'Igualtat i Polítiques Inclusives, p. d. (art. 15 R 08.09.2020, de la Vicepresidència i Conselleria d'Igualtat i Polítiques Inclusives), la directora general de Gestió i Organització del Sistema: Patricia Ramón Galindo.